NOBLE ควักเงิน 1.5 ลบ.ลงทุน “บ.เซิร์ฟ พร็อพเพอร์ตี้” 15% รองรับบริการหลังการขาย
NOBLE ควักเงิน 1.5 ลบ.ลงทุน “บ.เซิร์ฟ พร็อพเพอร์ตี้” 15% รองรับบริการหลังการขาย
NOBLE ควักเงิน 1.5 ลบ.ลงทุน “บ.เซิร์ฟ พร็อพเพอร์ตี้” 15% รองรับบริการหลังการขาย
7 ส.ค. 2562

บริษัท โนเบิล ดีเวลลอปเมนท์ จำกัด (มหาชน) หรือ NOBLE เปิดเผยว่า ที่ประชุมคณะกรรมการบริษัทเมื่อวานนี้ (6 ส.ค.) มีมติให้บริษัทเข้าลงทุน 15% ใน บริษัท เซิร์ฟ พร็อพเพอร์ตี้ แมเนจเมนท์ จำกัด ซึ่งเป็นบริษัทที่ประกอบธุรกิจบริหารจัดการอสังหาริมทรัพย์ รวมถึงจัดหาจำหน่ายและติดตั้งเฟอร์นิเจอร์ ด้วยมูลค่าเงินลงทุน 1.5 ล้านบาท เพื่อสนับสนุนบริการหลังการขาย และการลงทุนของลูกค้าในโครงการของบริษัท
นอกจากนี้คณะกรรมการยังมีมติให้เลิกกิจการและชำระบัญชีของบริษัทย่อย บริษัท เอ็น.เค.เอ็นเนอร์ยี่ คอนเซอร์เวชั่น จำกัด ซึ่งบริษัทถือหุ้น 49.96% เนื่องจากปัจจุบันไม่มีการดำเนินการใดๆ จึงต้องการลดจำนวนบริษัทย่อยเพื่อความคล่องตัวในการดำเนินธุรกิจ ทั้งนี้การเลิกกิจการของบริษัทย่อยดังกล่าว ไม่ส่งผลกระทบต่อการดำเนินงานของบริษัทแต่อย่างใด และบริษัท เอ็น.เค.เอ็นเนอร์ยี่ คอนเซอร์เวชั่น จำกัด จะดำเนินการจดทะเบียนเลิกกิจการ และชำระบัญชีตามระเบียบของกรมพัฒนาธุรกิจการค้า กระทรวงพาณิชย์ ให้แล้วเสร็จภายในเดือนต.ค.62